b'\n_START_ARTICLE_\nStasys Knezys\n_START_SECTION_\nBiografija\n_START_PARAGRAPH_\nMok\xc4\x97si Duset\xc5\xb3 vidurin\xc4\x97je, Aleksandav\xc4\x97l\xc4\x97s a\xc5\xa1tuonmet\xc4\x97je mokykloje,1966 m. baig\xc4\x97 Zaras\xc5\xb3 vidurin\xc4\x99 mokykl\xc4\x85 - internat\xc4\x85._NEWLINE_1969\xc2\xa0m. baig\xc4\x97 Zenitin\xc4\x99 raketin\xc4\x99 karo mokykl\xc4\x85 Opo\xc4\x8dkoje (Pskovo sritis). 1980\xc2\xa0m. baig\xc4\x97 Prie\xc5\xa1l\xc4\x97ktuvin\xc4\x97s gynybos vad\xc5\xb3 karo akademij\xc4\x85 Kalinine, 1985-1988 m. studijavo akademijos adjunkt\xc5\xabroje. 1988\xc2\xa0m. technikos moksl\xc5\xb3 kandidatas._NEWLINE_1966\xe2\x80\x931991\xc2\xa0m. tarnavo TSRS kariuomen\xc4\x97je. 1969\xe2\x80\x931977\xc2\xa0m. Zenitinio raketinio diviziono vyriausiasis technikas, diviziono vadas. 1980\xe2\x80\x931985\xc2\xa0m. pulko, dislokuoto Ulan-Ud\xc4\x97je (Buriatija), \xc5\xa1tabo vir\xc5\xa1ininkas. Nuo 1992\xc2\xa0m. Lietuvos Respublikos kra\xc5\xa1to apsaugos ministerijos Jungtinio \xc5\xa1tabo Operatyvinio skyriaus vir\xc5\xa1ininkas, pulkininkas. 1992\xe2\x80\x931993\xc2\xa0m. Lietuvos Respublikos vyriausyb\xc4\x97s \xc4\xafgaliotinis Rusijos kariuomen\xc4\x97s i\xc5\xa1vedimo i\xc5\xa1 Lietuvos teritorijos klausimais, 1993\xc2\xa0m. vasario 1 d.\xc2\xa0\xe2\x80\x93 1994\xc2\xa0m. sausio 3 d. KAM Ginkluot\xc5\xb3j\xc5\xb3 paj\xc4\x97g\xc5\xb3 \xc5\xa1tabo vir\xc5\xa1ininkas, 1994\xe2\x80\x931996\xc2\xa0m. Ginkluot\xc5\xb3j\xc5\xb3 paj\xc4\x97g\xc5\xb3 generalinis inspektorius. 1997\xc2\xa0m. Lietuvos Respublikos Prezidento patar\xc4\x97jas gynybos klausimais, Valstyb\xc4\x97s gynimo tarybos sekretorius. 2001\xe2\x80\x932002\xc2\xa0m. Lietuvos Respublikos Seimo Nacionalinio saugumo ir gynybos komiteto vyr. patar\xc4\x97jas. Nuo 2002\xc2\xa0m. Lietuvos Respublikos Vyriausyb\xc4\x97s kanceliarijos Nacionalinio saugumo skyriaus ved\xc4\x97jas._NEWLINE_Nuo 2001\xc2\xa0m. Atsargos karinink\xc5\xb3 s\xc4\x85jungos pirmininkas. Lietuvos nepriklausom\xc5\xb3j\xc5\xb3 ra\xc5\xa1ytoj\xc5\xb3 s\xc4\x85jungos narys. Enciklopedinio leidinio "Lietuvos kariuomen\xc4\x97s karininkai 1918 - 1953" redakcin\xc4\x97s kolegijos narys ir vienas i\xc5\xa1 autori\xc5\xb3 (2001 - 2011)._NEWLINE_Palaidotas Antakalnio kapin\xc4\x97se.'